मुंबई. कहानी घर घर की पार्वती यानी साक्षी तंवर 45 साल में मां बन गई हैं। दअसल साक्षी ने एक बच्ची को गोद लिया है। साक्षी ने सोशल मीडिया पर बेटी के लिए एक मैसेज लिखा है। साक्षी ने अपनी बेटी का नाम दित्या रखा है। साक्षी के इस नेक काम को उनके फैन्स काफी पसंद कर रहे हैं।
साक्षी ने बेटी की फोटो शेयर करते हुए लिखा- मम्मी और छोटी तंवर (बेटी) को हाय बोलिये। अपने माता-पिता और दोस्तों के सपोर्ट से मैंने एक बच्ची को गोद लिया है। दित्या जल्द ही 9 महीने की होने वाली है।
साक्षी लिखती हैं- मुझे आप सभी के साथ अपनी खुशी को बांटते हुए काफी खुशी महसूस हो रही है। मेरी जिंदगी का ये सबसे खास पल है। मैं और मेरा परिवार दित्या को पाकर काफी खुश है। दित्या मेरी जिंदगी में आई और उसे पाकर मैं धन्य हो गई।
क्या है दित्या नाम का मतलब?
साक्षी ने अपनी बेटी का नाम दित्या रखा है। दित्या मां लक्ष्मी का नाम भी है। इस नाम का मतलब है-जो आपकी प्रार्थनाओं का जवाब दे। अपने पोस्ट में भी साक्षी ने लिखा है- साक्षी लिखती हैं कि-वह मेरी हर एक प्रार्थना का जवाब है।
साक्षी लिखती हैं- मैं दित्या को मां लक्ष्मी का आशीर्वाद मानती हूं। इसी वजह से मैंने उसका नाम दित्या रखा है। आपको बता दें कि साक्षी 45 साल की उम्र में भी सिंगल हैं। इससे पहले उनकी गुपचुप शादी की खबरें आई थी। लेकिन, उन्होंने इसे अफवाह करार दिया था।
ऐसा है करियर
साक्षी तंवर ने अपने करियर की शुरुआत साल 1998 में रियलिटी शो अलबेला सुर मेला से उन्होंने अपने करियर की शुरूआत की थी। साक्षी को पहचान साल 2000 में एकता कपूर के टीवी सीरियल कहानी घर घर की से पहचान मिली थी।
इसके अलावा उन्होंने एकता कपूर के सीरियल 'बड़े अच्छे लगते हैं' से सुर्खियां बटोरी थी। साक्षी आखिरी बार साल 2016 में दंगल में नजर आई थीं। इस फिल्म में उन्होंने आमिर खान की वाइफ का किरदार निभाया था।